Diari Oficial de la Generalitat Valenciana


Sumari del DOGV 9683, del 14-09-2023 (2023/9335)

RESOLUCIÓ de 5 de setembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri d'Educació i Formació Professional en els programes 422.20 Ensenyament primari i 422.90 Educació inclusiva, tots dos de la Conselleria d'Educació, Universitats i Ocupació, per un import global d'1.249.443,00 euros (expedient 09.024/23-153).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9335


Data del document
:   05-09-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 5 de setembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri d'Educació i Formació Professional en els programes 422.20 Ensenyament primari i 422.90 Educació inclusiva, tots dos de la Conselleria d'Educació, Universitats i Ocupació, per un import global d'1.249.443,00 euros (expedient 09.024/23-153). [2023/9335]  
En la reunió del Consell de Ministres de 9 de maig de 2023 s'aprova l'acord pel qual s'autoritza la proposta de distribució territorial i els criteris de repartiment dels crèdits gestionats per comunitats autònomes destinats al Programa d'educació inclusiva en l'exercici pressupostari 2023, per al sotmetiment a la Conferència Sectorial d'Educació, per import de 92.413.544 euros.  
La finalitat del Programa d'educació inclusiva és incrementar la provisió i optimitzar l'organització de recursos especialitzats que atenguen la diversitat de l'alumnat, impulsar la detecció i intervenció precoces i potenciar el paper central de les famílies en les etapes inicials del procés educatiu.  
En el punt 6 de l'annex de l'acord es determina la distribució resultant dels crèdits per a implementar les actuacions del Programa d'Educació inclusiva, i correspon a la Comunitat Valenciana la quantitat de 3.713.830,00 euros, amb un termini d'execució corresponent al pressupost de l'any 2023, des de l'1 de setembre de 2023 fins al 31 de desembre de 2024.  
Amb la finalitat de desenvolupar el projecte, és necessari assignar part del crèdit a l'execució de l'exercici 2023, concretament part proporcional del termini d'execució del curs 2023/2024, per import total d'1.249.443,00 euros, amb la següent distribució: 1.232.193,00 euros al capítol 1 del programa 422.20, Ensenyament primari, per al finançament de personal docent i personal educador d'Educació Especial i 17.250,00 euros al capítol 2 del programa 422.90, Inclusió educativa, per al desenvolupament d'accions formatives i informatives.  
Del total d'ingressos previstos en la quantitat assignada a la Comunitat Valenciana per a la implementació de les actuacions del Programa d'educació inclusiva, l'import restant de 2.464.387,00 euros s'inclourà en l'elaboració del pressupost per a l'any 2024.  
Per tot això, la Conselleria d'Educació, Universitats i Ocupació proposa una generació de crèdits per import total d'1.249.443,00 euros, concretament en el capítol 1 del programa 422.20, «Ensenyament primari», per import d'1.232.193,00 euros, i en el capítol 2 del programa 422.90, «Inclusió educativa», per import de 17.250,00 euros, per no estar previstos en el pressupost inicial de l'exercici actual.  
A aquest efecte, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda, Economia i Administració Pública adopta la següent resolució:  
  
Primer  
Autoritzar una generació de crèdit, en el pressupost d'ingressos, en l'aplicació pressupostària 401.01 «Transferència Estat. Àrea Educació i Investigació» per import d'1.249.443,00 euros.  
  
Segon  
Autoritzar una generació de crèdit en el pressupost de despeses en les aplicacions pressupostàries i pels imports que es detallen a continuació:  
  
Aplicació Import  
54.34.64.851.49.3 1.232.193,00  
68.55.09.475.11.7 17.250,00  
Total 1.249.443,00  
  
  
Tercer  
Conseqüència de l'import generat s'inclouen en l'FP3 dels programes 422.20 i 422.90, les dades relatives a l'aplicació d'ingressos, que queden establides en els termes següents:  
  
422.20 «Ensenyament primari»  
  
Cod. ingrés Origen/Destinació del finançament Cap. Import  
401.01 D'educació i investigació 48.576.573,52  
 Programa llibres de text i materials didàctics (banc de llibres). 2 3.774.220,00  
 Programa d'educació inclusiva en l'àmbit educatiu. 1 5.006.413,00  
 Programa de cooperació territorial de benestar emocional. 1 63.000,00  
 Programa per al finançament de despeses d'escolarització d'alumnat desplaçat des d'Ucraïna en el marc del conflicte armat en centres de les comunitats autònomes. 1 4.014.845,52  
  
  
  
422.90 «Inclusió educativa»  
  
Cod. ingrés Origen/Destinació del finançament Cap. Import  
401.01 D'educació i investigació 17.250,00  
 Programa d'educació inclusiva en l'àmbit educatiu. 2 17.250,00  
  
  
  
València, 5 de setembre de 2023.- El sotssecretari de la Conselleria d'Hisenda, Economia i Administració Pública (p. d., Resolució 8.06.22, DOGV 9360): Carlos Pablo Gracia Calandín.